Document ID: 32003R2323

Padomes Regula (EK) Nr. 2323/2003
(2003. gada 17. decembris),
ar ko nosaka atbalsta likmes sēklu nozarē 2004./2005. tirdzniecības gadam
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Eiropas Ekonomikas un sociālo lietu komitejas atzinumu [2],
ņemot vērā Reģionu komitejas atzinumu,
tā kā:
(1) 3. pants Padomes 1971. gada 26. oktobra Regulā (EEK) Nr. 2358/71 par sēklu tirgus kopīgo organizāciju [3] no 2005./2006. tirdzniecības gada ir atcelts ar Padomes 2003. gada 29. septembra Regulu (EK) Nr. 1782/2003, ar ko nosaka kopīgus noteikumus par tiešā atbalsta shēmām saskaņā ar kopējo lauksaimniecības politiku un nosaka atbalsta shēmas lauksaimniekiem [4]. Attiecīgi, atkāpjoties no Regulas (EEK) Nr. 2358/71 3. panta 1. punkta, ražošanas atbalsts sēklām jānosaka vienīgi 2004./2005. tirdzniecības gadam.
(2) Situācija Eiropas Savienības tirgū un tās iespējamā attīstība nav tāda, lai nodrošinātu ražotājiem taisnīgus ienākumus, ražošanas atbalsts jāpiešķir par attiecīgo tirdzniecības gadu.
(3) Regulas (EEK) Nr. 2358/71 3. panta 2. punktā ir noteikts, ka atbalsta likmēm ir jāatspoguļo vajadzība nodrošināt līdzsvaru starp Kopienai vajadzīgo ražošanas apjomu un to apjomu, ko var realizēt, no vienas puses, un šo produktu cenas trešo valstu tirgos, no otras puses.
(4) Piemērojot šos kritērijus, attiecībā uz 2004./2005. tirdzniecības gadu iegūst atbalsta likmes, kā noteikts šīs regulas pielikumā,
IR PIEŅĒMUSI ŠO REGULU.
1. pants
Atkāpjoties no Regulas (EKK) Nr. 2358/71 3. panta 1. punkta, atbalsta likmes sēklu nozarē 2004./2005. tirdzniecības gadam ir tādas, kā noteikts šīs regulas pielikumā.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. decembrī

Labels: 3
15
19
6